420 DE ANI DE LA TIPĂRIREA PALIEI DE LA ORĂȘTIE 


Constantin Leonte 


La 14 iulie 2002 s-au împlinit 420 de ani de când în cetatea Orăştiei, din 
comitatul Hunedoarei s-a încheiat de tipărit în limba română lucrarea numită 
Palia de la Orăştie care cuprinde în sine primele două cărți din Sfânta 
Scriptură a Vechiului Testament, Facerea şi leşirea. Monument de seamă al 
vechii noastre literaturi, Palia ocupă un loc deosebit printre textele româneşti 
din secolul al XVI-lea. 

In secolul al XVI-lea cultura română ia avânt deosebit datontă 
introducerii tiparului, imprimării de cărți în graiul străbun şi tălmăcirii în 
continuare şi mai stăruitor, în acelaşi grai, a Cuvântului mântuirii relevat 
atât în Vechiul Testament, cât şi în Noul Testament. Făcând referiri la 
tălmăcirea în limba română a Bibliei sau numai a unor părți din ea, aşa 
cum este Palia, trebuie să ştim că o astfel de acțiune a început la noi încă 
din secolul al XV-lea. 

S-au tălmăcit Psalmii, Faptele Apostolilor şi foarte probabil 
Evangheliile; toate acestea au fost cărți pentru cult, dar şi pentru educația 
religios morală. Unele din aceste traduceri se păstrează şi astăzi în câteva 
manuscrise cunoscute în literatura de specialitate sub numele de Codicele 
Voroneţean, Psaltirea  Scheiană, Psaltirea  Voroneţeană, Psaltirea 
Hurmuzachi. 

După cum se ştie, Palia de la Orăştie este prima încercare de traducere 
în româneşte a începutului Sf. Scripturi a Vechiului Testament. Mai precis, a 
primelor două cărți ale Pentateuhului “lui Moisi proorocul”. 

Împrejurările î în care a apărut lucrarea sunt bine cunoscute. În prima 
parte a secolului al XVI-lea — deşi se introdusese şi la noi tiparul — o astfel de 
activitate totuşi şi-a încetinit mersul. Ea s-a înviorat mai ales după pătrunderea 
şi răspândirea protestantismului în Transilvania. Destul de degrabă, după 
apariţia ei, ideile Reformei,- dintre care una cerea săvârşirea slujbelor în 
biserici şi citirea Sfintei Scripturi în limba credincioşilor — au ajuns şi la nord 
de Carpaţi, saşii îmbrățişând luteranismul şi ungurii calvinismul. Şi unii şi alții 
apoi au încercat să atragă la noua lor credință — fără succes însă — pe 
autohtoni, adică pe românii, rămaşi ortodocşi, care reprezentau populația 
majoritară a țării. Dacă acțiunea de convertire a saşilor, adică a luteranilor, a 
fost destul de domoală, în schimb cea a calvinilor, în majoritate unguri, a fost 
foarte stăruitoare, chiar conducătorii țării fiind calvini şi având astfel la 
îndemână toate mijloacele pentru a face aceasta. Înainte de anul 1566, unul 
dintre aceştia, principele loan Sigismund Zapolya (1540-1571), de pildă, a 
înfiinţat pentru românii din Transilvania o ierarhie româno-calvină, în frunte 
cu ““episcopi-superintendenți aleşi” dintre acei clerici români care simpatizau 

sau trecuseră la confesiunea lui. 

In acest an, 1566, un astfel de “episcop superintendent ales”, cum li se 
zicea, era Gheorghe de Sângeorz, decedat în 1569, care de mai multe ori s-a 
plâns principelui — cunoscător şi al limbii române — de greutățile ce-i făcea în 
activitate refuzul românilor de a îmbrățişa calvinismul. l-au urmat Pavel 
Tordaş (1569-1577), care, în 1570, cerea preoților români să cumpere 
Psaltirea şi Liturghierul, imprimate în limba lor, în acest an, de diaconul 
Coresi la Braşov, şi Mihail Tordaş (1577-1582). Nici unul dintre ei n-a reuşit 
să atragă pe români la calvinism, ortodocşii păstrându-şi pe mai departe 
credința străbună. 

Totuşi acțiunea de convertire şi a luteranilor şi a calvinilor a avut pentru 
aceştia unele rezultate pozitive. Şi unii şi alții, potrivit principiilor Reformei, 
stăruiau ca slujbele în biserici şi cuvântul Sf. Scripturi să se facă şi, respectiv, 
să se citească în limba poporului; fără deosebire, ei cereau şi îndemnau la 
imprimarea de cărți în limba română. Acest fapt, cum remarca Nicolae Iorga, 
a adus “înjghebarea unei culturi naționale, crearea unui curent care merse să 
învie, mult mai departe decât hotarele Ardealului, scrisul şi cugetarea 
neamului” . Totodată o asemenea acţiune a făcut, desigur, ca în prima parte a 
celei de a doua jumătăţi a secolului al XVI-lea, referindu-ne numai la Sfânta 
Scriptură, să apară în româneşte câteva părți din cuprinsul acesteia. Aşa, prin 
truda şi osârdia românilor diaconul Coresi şi Filip Moldoveanu şi, de bună 
seamă, în unele cazuri şi cu “ajutorul” şi îndemnul unora dintre protestanți, la 
Sibiu şi Braşov, au văzut lumina, în limba română: Tetraevanghelul (1561), 
Apostolul (1563), Evanghelia cu învățătură (Cazania) (1564 şi 1581) şi 
Psaltirea (1577) şi iarăşi în româneşte — dar cu litere latine şi ortografie 
ungurească-săsească, foarte probabil la Cluj, pe la 1570, Carte de cântece 
sau Psalmi. 

Moartea, în martie 1571, a principelui loan Sigismund Zapolya şi 
ajungerea la conducerea Transilvaniei a catolicului Ştefan Bathory (1571- 
1576) au făcut ca, pe de o parte, activitatea prozelitistă calvină printre românii 
ortodocşi să scadă în intensitate, iar, pe de alta, ca organizarea bisericească a 
ortodocșilor să reînvie şi chiar să se întărească, dându-le astfel posibilitatea de 
a rezista cu şi mai mult succes asaltului calvin. Textele imprimate în 
româneşte în această perioadă încep să se rărească simțitor. 

Faţă de o astfel de situaţie, către începutul deceniului nouă al secolului 
al XVI-lea, calvinii, împreună cu noul “episcop-superintendent” Mihail 
Tordaş, îşi reînnoiesc activitatea de convertire. De data aceasta, fiind la 
conducerea ţării principi catolici, s-a ajuns la încercarea de a se imprima 
întreaga Biblie în româneşte. Palia de la Orăştie, de acum patru secole, este 
un rezultat al acestei tentative’. 


! N. lorga, Ştefan cel Mare, Mihai Viteazul şi Mitropolia Ardealului, Bucureşti, 1904, p. 8. 
? Mario Roques, Les premiers traductions roumains de L'Ancien Testament, I. Palia 
D’Orăştie (1581-1582). Preface et livre de la Genese, Paris, 1908, p. XV. 

Acestea sunt împrejurările în care s-a tălmăcit în româneşte şi s-a 
imprimat, în anul 1582. Această lucrare, care, “fără îndoială, e una din cele 
mai însemnate cărți românești din suta a şaisprezecea”” 

Numele Palia dat de traducători, vine de la femininul adjectivului 
grecesc, care în limba noastră înseamnă vechi, veche şi care se folosea în 
limba ““cărturărească” din secolul al XVI-lea pentru a desemna Vechiul 
Testament, prima parte a Bibliei. Cum am arătat, traducerea de la Orăştie 
cuprinde primele două cărți din cele 5 cărți ale lui Moise, şi anume: Batiia- 
Geneza-Facerea şi Ishodul-Exodul-leşirea. 

Lucrarea consta din 160 de foi, din care şase sunt “liminare”, iar 
celelalte grupate în 20 de caiete. Pe primele 11 caiete se află cuprinsul celei 
dintâi cărți (Geneza), iar pe caietele 12-20 conţinutul Exodului. Palia este 
imprimată pe hârtie groasă de culoare albă-gălbuie, iar tiparul cărții este numai 
într-o singură culoare, negru, fiind executat cu litere asemănătoare celor din 
unele cărți imprimate de diaconul Coresi. În total, Palia are 320 de pagini. 

“Partea Paliei de întăi” „un fel de introducere, se referă la Vechiul 
Testament şi la “cele cinci cărţi ale lui Moisi proorocul” făcându-se precizarea 
că ele sunt întoarse “pre limba rumânească”. Indată sunt enumerate “cărțile” 
Vechiului Testament “ce se cheamă Scriptura Sfântă dentru rostul Domnului 
zis Şi grăit şi se ținu în Beseareca sfântă”. 

Conform ostenitorilor Paliei, acestea sunt în număr de 37 şi şirul lor se 
deschide cu enumerarea cărților Pentateuhului, înşirate aici cu numele lor 
“sârbeşti”: “Batiia, Ishodul, Levia, Cisla şi Ftorozacon”. Precizând, 
continuare, că “den acestea toate — cărțile Vechiului Testament — nu-s multe 
care n-au ieşit în limba rumânească den ceale cărți sârbeşti şi greceşti”, arată 
că “acmu asupra de-acestea tiparituse aucestea doo cărți dentaniu a lui Moisi 
proroc”. 

“Batii, în care Batie şi carte dentâniu scris-au sfânt Moisi âncepătura a 
toate făpturilor, mai vârtos iară omul, întru ce aşezătură l-au rodit, că i-au rodit 
în curție, în mândrie şi sfințenie dup-acea cum au căzut şi apoi cumu se-au 
sporit oamenii de la Adam şi de la Eva, cumu se-au împărțit în lume şi cumu 
s-au adus pre capete-ai pentru păcatele sale potopul apeei şi cum au rămas în 
corabie numai Noe patriarhul de toată lumea în vreamea potopului. Şi iară 
Noe însuşi al optul se-au izvodit iarăşi a doo lume. Scrie-se şi aceasta 
dup-acea cum au ales Dumnezeu Avraam, patriarhul den Halsei, şi fu lui 
făpăduită blagoslovenie. Isac, Iacov şi despre Iosif cu bun naravul sau şi lacov 
cu feciorii săi cum fu dus în Egipet”. 

“Ishod, în care scrie Moisi cum a adus afară Dumnezeu pren Moisi 
israeliteanii den țara Eghipetului, dup-acea cumu i-au trecut prespre Marea 
Mohorâtă cu mana în pustie şi le-au dat lor legi şi cel cort şi scule besericeşti, 
le-au poruncit a face şi a cinsti Domnezeu”. 


1 Dr. Iosif Popovici, Palia de la Orăştie, 1582, în Analele Academiei Române, Seria Il, Tom 
XXXIII, Memoriile Secţiunii Literare, Bucureşti, 1911, p. 517. 

Mai departe, aceiaşi ostenitori ai Paliei, sperând poate că vor putea 
imprima întregul Pentateuh, au înfățişat aici pe scurt cititorilor şi cuprinsul 
ultimelor trei cărți ale acestuia, scriind: 

“Leviia, scrie Moisi preuția legiei vechi slujba leviților, jirtvele şi alte 
slobozii de greşeale de afară şi alte legi de de-afară”. 

“Cisla, în care Moisi proroc scrie mainte sama şi numărul fiilor lui Israil 
şi al leviteanulor, dup-acea descălecarea şi sălaşele fiilor lui Israil în pustine şi 
rândul tabarului şi tremeaterea iscoadelcr în ţara Hananului, între care iscoade 
au fost şi Isus Navin cu Calev. Scrie-sa încă şi multa imputarea lui Israil în 
aleanul lui Domnezeu şi lu Moisi şi pentru aceaia şi bătăile, penirile lor multe. 
Lângă aceastea iară prorociia lu Valaam prorocul, numărul sălaşelor şi 
locurelor unde-au descălecat gloata lu Israil în cei 40 de ani, ostenirea lor cu 
păgânii ŞI tot ce s-au tâmplat den al doilea an după ieşitul lor den Eghipet până 
la moartea lu Moisi”. 

“Ftorozacon, în care Moisi scrie de iznoavă toate legile şi poruncile ce 
au fost dat şi poruncit Domnezeu pre Moisi părinților a fiilor lu Israil, ca 
pentru necrezuţiile toți căzură şi muriră în pustie, carii ieşise den Eghipet, şi lu 
Moisi fu-i iară de iznoavă a proceti fiilor acelora ce Domnezeu părinţilor lor 
poruncise, cum să se pomenească pre însăşi ei şi să ştie leagea Domnului”. 

Arătând apoi că în afară de “aceaste cinci cărți a lu Moisi”, ei ostenitorii 
Paliei, “folosul celor proroci mulți alalți” nu au putut “scrie” — adică tipări — pe 
foile 4 şi 5 liminare vorbesc despre “usebitura şi alesătura” dintre cărțile 
“prorocilor bătrâni” şi “legea noo” deci raportul dintre Vechiul şi Noul 
Testament. Cu toate acestea, “printru multe folosuri şi hasne”, ei îndeamnă a 
se “citi” şi a se “ţinea” atât “legea veche”, cât şi “cărțile prorocilor”, deoarece 
“cine nu va citi acealea scripturi nemica slavele lui Domnezeu nu poate şti”. 
Stăruind în continuare asupra folosului pe care-l poate aduce cititul “cu inima 
trezva” şi a unora astfel de cărți, la sfărşitul acestui lung paragraf de doctrină 
din “introducere”, truditorii Paliei implorau pe Dumnezeu ca “pentru cel drag 
Fiiul tău Isus” — nu şi pentru sfinți — să-l “inlumineze cu Duhul Sfânt al său” 
şi-l adresează această rugă — cu oarecare iz protestant, se pare, vorbindu-se, în 
cuprinsul ei despre “miluială”: “Milostivu şi de vecie puteamic Domnezeu, 
rugăm tine ca drag părintele nostru, noi mişeei greşiți şi păcătoşi, 
nepotreabnici robi şi viermi, slugile tale, ascultă-ne milcuiala. Ceastă puţinea 
muncă din voditura Duhului Sfânt, fă-o cu rod şi cu folos supt numele tău”. 

Raportul dintre Vechiul şi Noul Testament este bine precizat, ostenitorii 
traducerii afirmând că primul aşezământ a fost “umbra şi semnul venitul a 
Domnului nostru lisus Hristos”. 

Pe ultima filă liminară — a şasea — se afla un fel de “prolog”, iar pe verso 
“epilogul”. In prolog, truditorii Paliei afirmă că “văzum cum toate limbile au 
şi înfluresc întru cuvintele slăvite a lui Dumnezeu numai noi românii pre 


? Pr. Niculae Șerbănescu, Palia de la Orăştie. Patru sute de ani de la imprimare: 1582- 
14 iulie-1982, în Biserica Ortodoxă Română, anul C (1982), nr. 7-8, p. 697-698. 

limbă nu avem”. 

Iar în epilog: “Den mila lui Dumnezeu, eu Şerban diiacu meşterul mare 
a tiparelor şi cu Marien diiac dâindu în mâna noastră ceaste cărți, cetind şi ne 
plăcură şi le-am scris voo fraților români şi le cetiți că veţi afla ăntrz iale 
mărgăritariu scumpu şi visteriu nesfârşit cunoaşte-veţi folosul buneaţilor şi 
plata păcatelor de la Dumnezeu întru ceaste cărți. 

Scrisu-se-au ceaste cărți sfinte anii 7090. Porojdestva (hnisto) vo, 1582, 
mesta lule 14, în cetate în Orăştie”. 

Trebuie amintiţi “autoni” Paliei: Tordaş Mihaiu, Herce Ştefan, 
propoveduitorul Evangheliei lui Hristos în oraşul Cavaran-Sebeşului, Zacan 
Efrem, dascălul de dăscălie al Sebeşului, Pestişel Moisi, propoveduitorul 
Evangheliei în orașul Lugojului şi Achirie, protopopul varmigiei Henedonei. 

Până acum, din Palia de la Orăştie s-au descoperit numai şapte 
exemplare, din care şase au unele lipsuri. Primul exemplar se găseşte în 
Biblioteca Universității Ungare din Budapesta, al doilea se află în Biblioteca 
Batthyaniana din Alba-Iulia, iar al treilea se păstrează în fondul de carte veche 
românească al Bibliotecii Academiei Române, filiala Cluj. Celelalte patru 
exemplare se află la Bucureşti, în secția Documente şi texte vechi, Biblioteca 
Academiei Române. 

Celor care au trudit pentru realizarea unuia dintre primele monumente 
ale limbii noastre literare, li se cuvine deplină gratitudine. Aceasta pentru că 
“autorii” Paliei, deşi, repetăm, aveau în față mai multe “originale” ale textului 
ce tălmăceau, nu s-au lăsat întru totul robiţi lor. Dimpotrivă, ei cunoscând bine 
şi limba română, au ştiut să contribuie personal, în frământările unui veac de 
muncă literară, pentru a folosi cuvinte expresive, care deşteaptă imaginaţia şi 
mişcă simțirea”. Aceasta a făcut ca traducerea lor, prin precizie, înțeles deplin 
şi limpede, să fie o traducere modelk, care trebuie pusă mai presus decât 
oricare alta făcută de români” până atunci”. Aceasta face, iarăşi, ca în “ciclul 
traducerilor româneşti din veacul al XVI-lea, Palia să ocupe un loc aparte prin 
frumuseţea traducerii, prin limba vioaie, pitorească şi armonioasă” 
totodată, prin astfel de realizări, să umple un mare gol din iau 
românească din acelaşi veac’. 

In afară de acestea, traducătorul învățat, “care ştia de romani” — şi care, 
cum s-a văzut, a folosit ca “izvor” şi Vulgata — un “original” latin — cunoscând 
şi această limbă — “va fi judecat el însuşi că ea seamănă cu a noastră”, şi atunci 
a zis “neamului său — pentru întăia oară —: români, nu rumân”0. Într-adevăr, 
în “prologul” Paliei, de mai multe ori chiar, acest cuvânt “român” este folosit 


i N Cartojan, Istoria literaturii române vechi, I, Bucureşti, 1940, p. 85. 
‘N. lorga, Istoria literaturii religioase a românilor până la 1688, Bucureşti, 1904, p. 97. 
Dr. loan Bălan, Limba cărților bisericeşti. Studiu istoric şi lingvistic, Blaj, 1914, p. 125. 
& N. Cartojan, op.cit., p. 65. 

” Dr. Iosif Popovici, op.cit., p. 523. 

10 N. Iorga, op.cit., p. 98. 

“pentru desemnarea colectivității noastre etnice”!!: “... un Tordaş Mihaiu, 
ales piscupul românilor în Ardeal... ca văzdum cum toate limbile au şi 
înfluresc întru cuvintele slăvite a lui Domnezeu numai noi românii pre limbă 
nu avem. Pentru aceaia, cu mare muncă scoasem den limba jidovească şi 
grecească şi sârbească pre limba românească 5 cărți ale lui Moisi prorocul şi 
patru cărți ce se cheamă trstva şi alți proroci câţiva şi le dăruim voo fraților 
rumâni Şi cetiți... că veţi cu adevăr a afla mare visteriu sufletesc”. 

Arătându-se mai departe că aceste cărți s-au tipărit cu “multă cheltuială” 
a lui “Gesti Freanți” şi cu “truda şi osteneala” diecilor Șerban Coresi şi 
Marien, se preciza că primul “le-au dăruit voo fraţilor — românilor” şi că 
ceilalți le-au “scris voo fraților români”, spre a le citi, că vor “afla întru iale 
mărgăritariu scump şi visteriu nesfârşit”. 

In aceste fragmente, “pe lângă o accentuare mai puternică a unității şi 
conştiinţei de neam (frați români)...”, surprinde forma român şi românesc'“, 
folosită, repetăm, aci şi acum, pentru prima dată la noi — care înlocuia pe 
“muntenescul rumân din textele coresiene”!?. Ele însele conţin ideea originii 
romane a poporului român şi, totodată, fac din Palia de la Orăştie, în a cărei 
“introducere” mai întâi se întâlneşte una din primele afirmări din scrisul 
românesc ale “conştiinţei autohtone despre originea română a poporului şi a 
limbii române”!“. 

Cu toate că Palia de la Orăştie a fost “patronată” de episcopul romano- 
calvin Mihaiu Tordaş şi deci în mare parte s-a tălmăcit după “original”, iarăşi 
calvin, Pentateuhul lui G. Heltai, totuşi “ea nu se abate de la credința 
ortodoxă”. Dimpotrivă, păstrează textul scripturistic, ce prezintă înțelesul lui 
cel adevărat. 

Acum, la împlinirea a 420 de ani de la apanţie, tuturor celor care, în 
orice fel, au trudit pentru realizarea ei, vie recunoştinţă. Limba română literară 
în forma în care o cunoaştem astăzi, ca element constitutiv al culturii noastre 
naționale, reprezintă rezultatul unei îndelungate şi complexe evoluţii, străns 
legată de istoria societății româneşti şi a instituțiilor ei de-a lungul vremii, în 
special de momentele mai importante ale dezvoltării culturale şi ale formării 
conştiinţei româneşti şi naţionale a poporului român, Biserica Ortodoxă 
Română fiind prezentă activ de-a lungul istoriei poporului și limbii române!?. 


H, Murăraşu, Istoria literaturii române, ed. III, Bucureşti, 1943, p. 20. 
12 Adolf Armbruster, Romanitatea românilor. Istoria unei idei, Bucureşti, 1972, p. 101. 
B Ion Rotaru, Literatura română veche I, ed. II, Bucureşti, 1970, p. 72. : 
4 Adolf Armbruster, op.cit., p. 101-102. 
'5 Pr.prof.dr. Dumitru Radu, Cartea bisericească, factor de promovare a unității spirituale 
lingvistice şi culturale naționale a poporului român (partea II), în BOR, anul XCVII 
(1979), nr. 34, p. 404. | 

